sagorsarker/bangla-wikipedia huggingface dataset:
ব্রুনাইয়ের ভূগোল

ব্রুনাই দক্ষিণ চীন সাগর এবং পূর্ব মালয়েশিয়ার সীমান্তবর্তী দক্ষিণ পূর্ব এশিয়ার একটি দেশ। এর ভৌগোলিক স্থানাঙ্ক হলো । দেশটি ছোট এবং এর মোট আয়তন ৫,৭৬৫ বর্গ কিমি (২,২২৬ বর্গ মাইল)। এটি আকারের সাথে যুক্তরাজ্যের নরফোক এর সমান এবং মার্কিন যুক্তরাষ্ট্রের ডেলাওয়্যার এর থেকে কিছুটা ছোট। এটি ভারত ও প্রশান্ত মহাসাগর সংযোগকারী দক্ষিণ চীন সমুদ্রের মধ্য দিয়ে গুরুত্বপূর্ণ সমুদ্র পথের নিকটবর্তী। দেশটি মালয়েশিয়ার দ্বারা প্রকৃতপক্ষে দুটি অংশে পৃথক হয়েছে, এটি মালয়েশিয়ার মধ্যে প্রায় ছিটমহল তৈরি করেছে।
মালয়েশিয়ার সাথে ব্রুনাই-এর ২৬৬ কিলোমিটার (১৬৫ মাইল) সীমানান্ত রয়েছে এবং এর ১৬১ কিমি (১০০ মাইল) সমুদ্র উপকূলরেখা রয়েছে।
ব্রুনাইয়ের ভূখণ্ডটি সমতল উপকূলীয় সমভূমি যা পূর্ব দিকে পার্বত্য এলাকার দিকে উঠে এসছে এবং পশ্চিমে পার্বত্য নিম্নভূমি। ভূমিকম্প একবারেই বিরল হলেও ব্রুনাই প্রশান্ত মহাসারের রিং অফ ফায়ারের পাশে অবস্থিত।
ব্রুনাইয়ের জলবায়ু ক্রান্তীয় জলবায়ু এবং উচ্চতর উচ্চতায় ভারী বৃষ্টিপাতের সাথে আর্দ্র উপ-ক্রান্তীয় জলবায়ু বিরাজ করে। বন্দর সেরি বেগাওয়ান পৌরসভার জলবায়ু দুটি ঋতুসহ ক্রান্তীয় জলবায়ু। শুকনো মৌসুম খুবই উত্তপ্ত ()। আর্দ্র বা বর্ষাকাল সাধারণত উষ্ণ এবং আর্দ্র থাকে ()। দেশের বেশিরভাগ অংশ সমতল উপকূলীয় সমভূমি সাথে পূর্ব দিকে পার্বত্যময় এবং পশ্চিমে পার্বত্য নিম্নভূমি রয়েছে। দেশের সর্বনিম্ন বিন্দু সমুদ্রসমতল এবং সর্বোচ্চ বিন্দু হচ্ছে বুকিত প্যাগন (১,৮৫০ মিটার বা ৬,০৭০ ফুট)। ব্রুনাই টাইফুন এবং বন্যায়ও আক্রান্ত হয়েছে।
ব্রুনাই-মুয়ারা জেলা এবং বান্দর সেরি বেগাওয়ান উপকূলীয় অঞ্চল আর্দ্র ক্রান্তীয় এবং কম উঁচু উত্তর এবং মধ্য ব্রুনাই-মুয়ারা জেলা আর্দ্র উপ-ক্রান্তীয় ()।
তুতোং জেলার জলবায়ু ক্রান্তীয়, এর উত্তর অংশ উত্তপ্ত এবং দক্ষিণ অংশ উষ্ণ ()।
বেলায়েত জেলার জলবায়ু ক্রান্তীয়, উত্তরে উত্তপ্ত এবং দক্ষিণে কিছুটা উষ্ণ ()।
তেমবুরং জেলার উচ্চতর উচ্চতার দক্ষিণ অঞ্চলের জলবায়ু আর্দ্র উপ-ক্রান্তীয় এবং উপকূলীয় অঞ্চল ও কম উচু উত্তরাঞ্চল আর্দ্র ক্রান্তীয়। ()
আয়তন:
সামুদ্রিক অধিকার:
<br>"আঞ্চলিক সমুদ্র:"
<br>"একচেটিয়া অর্থনৈতিক অঞ্চল:"
চরম উচ্চতা :
<br>"সর্বনিম্ন বিন্দু:"
দক্ষিণ চীন সাগর ০ মিটার
<br>"সর্বোচ্চ বিন্দু:"
প্যাগন পর্বত ১,৮৫০ মিটার
প্রাকৃতিক সম্পদ:
পেট্রোলিয়াম, প্রাকৃতিক গ্যাস, কাঠ
ভূমির ব্যবহার:
<br>"আবাদী জমি:"
০.৭৬%
<br>"স্থায়ী ফসল:"
১.১৪%
<br>"অন্যান্য:"
৯৮.১০% (২০১২)
সেচ সম্পন্ন ভূমি:
মোট পুনর্নবীকরণযোগ্য পানি সম্পদ:
স্বাদু পানির প্রত্যাহার (গার্হস্থ্য/শিল্প/কৃষি)
<br>"মোট:"
০.০৯  ঘন কিমি/বছর (৯৭%/০%/৩%)
<br>"জনপ্রতি প্রাপ্য:"
৩০১.৬ ঘন মিটার/বছর (২০০৯)
পরিবেশ - বর্তমান সমস্যা:
ইন্দোনেশিয়ার বনাঞ্চলে আগুন লাগার ফলে মৌসুমী ধোঁয়া/কুয়াশা
পরিবেশ - আন্তর্জাতিক চুক্তি:
<br>"পক্ষে:"
জীববৈচিত্র্য, জলবায়ু পরিবর্তন, বিপন্ন প্রজাতি, বিপজ্জনক বর্জ্য, সমুদ্র আইন, ওজোন স্তর সুরক্ষা, জাহাজ দূষণ
যেহেতু দেশটি টাইফুন বেল্টের বাইরে অবস্থিত এবং বেশিরভাগ ক্ষেত্রেই ভূমিকম্পের দ্বারা অস্পৃশ্য, তাই এখানে বড় ধরনের দুর্যোগের সম্ভাবনা কম, যা এটিকে বসবাস এবং কাজ করার জন্য তুলনামূলকভাবে নিরাপদ এলাকা করে তোলে।নাতিশীতোষ্ণ আবহাওয়ার বিদেশীরা যারা কঠোর শীত এড়াতে চান তারা দেশটির মৃদু তাপমাত্রার কারণে দেশটিতে আকৃষ্ট হন।অতিরিক্তভাবে, আবহাওয়া বাইরের কার্যকলাপ এবং জলক্রীড়ার জন্য উপযুক্ত।
তৃতীয় নরসিংহ

তৃতীয় নরসিংহ (রাজত্ব ১২৬৩-১২৯২ খ্রিস্টাব্দ) ছিলেন একজন হৈসল সাম্রাজ্যের রাজা। হৈসল সাম্রাজ্যের তার শাসনামলে, কান্নুরের রাজা, তার ভাই রামনাথের সাথে তার অভ্যন্তরীণ দ্বন্দ্ব সামনে চলে আসে। এছাড়াও তাকে সিউনা থেকে আগ্রাসনের সম্মুখীন হতে হয় যারা তার রাজধানী হালেবিদু আক্রমণ করে। যাইহোক, তৃতীয় নরসিংহ এই আক্রমণকে প্রতিহত করতে এবং তার রাজ্য রক্ষা করতে সক্ষম হন। তিনি তার উল্লেখযোগ্য পুত্র তৃতীয় বীর বল্লালকে তার স্থলাভিষিক্ত করেন।
তৃতীয় নরসিংহ ১২৬৩ থেকে ১২৯২ সাল পর্যন্ত রাজত্ব করেন। হোয়সালা সাম্রাজ্যের তাঁর শাসনামলে কান্নুর থেকে রাজা ও তাঁর ভাই রামনাথের মধ্যে অভ্যন্তরীণ দ্বন্দ্ব প্রথম সারিতে চলে আসে। এছাড়াও তাকে সিউনা থেকে আগ্রাসনের সম্মুখীন হতে হয় যারা তার রাজধানী হালেবিদু আক্রমণ করে। যাইহোক, তৃতীয় নরসিংহ এই আক্রমণকে প্রতিহত করতে এবং তার রাজ্য রক্ষা করতে সক্ষম হন। তিনি তার উল্লেখযোগ্য পুত্র তৃতীয় বীর বল্লালকে তার স্থলাভিষিক্ত করেন।
তিনি ২৩তম জৈন তীর্থঙ্কর পরশনাথের পূজা করতেন এবং তাঁর আধ্যাত্মিক উপদেষ্টা ছিলেন মাঘনন্দী সিদ্ধার্থ (বালাতকারা গণে দিগম্বর সন্ন্যাসী)।
ওসমানীনগর থানা

ওসমানীনগর থানা বাংলাদেশের সিলেট জেলার অন্তর্গত ওসমানীনগর উপজেলার একটি থানা।
১৯৯৬ সালের ৫ জানুয়ারি বালাগঞ্জ থানার অধীনে প্রথম ওসমানীনগর থানা তথ্য কেন্দ্র চালু করা হয় এবং ২০০১ সালের ২৩ মার্চ ওসমানীনগর একটি সতন্ত্র থানা হিসেবে প্রতিষ্ঠা লাভ করে।
ওসমানীনগর উপজেলার ৮টি ইউনিয়নের প্রশাসনিক কার্যক্রম ওসমানীনগর থানার আওতাধীন।
ঘড়িয়ালডাঙ্গা ইউনিয়ন

ঘড়িয়ালডাঙ্গা ইউনিয়ন রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন। এই ইউনিয়নে ৯টি ওয়ার্ড, ১৪টি মৌজা, ৩১টি গ্রাম এবং ১১১টি পাড়া রয়েছে।
ঘড়িয়ালডাঙ্গা ইউনিয়নের পূর্ব দিকে রাজারহাট উপজেলা, দক্ষিণ - পশ্চিম দিকে তিস্তা নদী, উত্তরদিকে লালমনিরহাট জেলা এবং দক্ষিণ -দিকে বিদ্যানন্দ ইউনিয়ন অবস্থিত। ১নং ঘড়িয়ালডাংগা ইউনিয়ন মধ্য স্থানে অবস্থিত, ইউনিয়নে পূর্ব দক্ষিনে শেষ প্রান্তে বাবুর বাজার এবং পূর্ব উত্তরে মোস্তফির বাস ষ্ট্যান্ট।
ইউনিয়নটি কুড়িগ্রাম জেলাধীন রাজারহাট উপজেলা থেকে ০৬ কি.মি. পশ্চিমে লালমনিরহাট-রংপুর-গাইবান্ধা জেলার সীমানা ঘেষে অবস্থিত। পরিষদটি ঘড়িয়ালডাঙ্গা ইউনিয়নের পশ্চিম দেবত্তর মৌজার কাশেম বাজারের ভিতর দিয়ে ১৯০ মিটার দক্ষিণ দিকে অবস্থিত। কুড়িগ্রাম জেলার দুইটি ইউনিয়ন মডেল ইউনিয়ন নামে ঘোষণা করা হয় তার মধ্যে ঘড়িয়ালডাঙ্গা ইউনিয়ন মডেল হিসাবে প্রতিষ্ঠিত হয়েছিল।
ইউনিয়নের দক্ষিণ-পশ্চিম দিক ঘেষে দক্ষিণে ০৫ কি.মি. তিস্তা নদী প্রবাহিত। পশ্চিম সীমান্তে তিস্তা সড়ক সেতু ও তিস্তা রেল সেতু অবস্থিত। বর্ষাকালে তিস্তা নদীর উত্তর দিক (ভারত) থেকে নেমে আসা পাহাড়ী ঢলে বন্যায় দু কুল প্লাবিত হয়। প্রতি বছর অনেক ঘর-বাড়ি ও জমি নদীর জলের সাথে বিলিন হয়ে যায়। এছাড়া এখানে ঘড়িয়াল ডাঙ্গা বিল নামক প্রায় ১ কি.মি দৈর্ঘ্যর ধনুক আকৃতির একটি বিল রয়েছে।
থিমিস্টো (প্রাকৃতিক উপগ্রহ)

থিমিস্টো (ইংরেজি: Themisto; ) বা (ইংরেজি: ) হল বৃহস্পতির একটি অগ্রমুখী অনিয়তাকার উপগ্রহ। ১৯৭৫ সালে আবিষ্কারের পর এটি হারিয়ে যায়। ২০০০ সালে এটি পুনরাবিষ্কৃত হয়।
থিমিস্টো উপগ্রহটি ১৯৭৫ সালের ৩০ সেপ্টেম্বর চার্লস টি. কোয়াল ও এলিজাবেথ রোমার কর্তৃক প্রথম আবিষ্কৃত হয়। সেই বছর ৩ অক্টোবর সেই আবিষ্কারের কথা ঘোষিত হয় এবং উপগ্রহটি চিহ্নিত হয় (ইংরেজি: ) নামে। যদিও সেই সময় এই উপগ্রহটির কক্ষপথ সুনিশ্চিতকরণের উপযোগী যথেষ্ট পর্যবেক্ষণ চালিয়ে যাওয়া হয়নি এবং পরবর্তীকালে উপগ্রহটি হারিয়ে যায়। (আরও দেখুন: হারানো গৌণ গ্রহ)
১৯৮০-এর দশকে জ্যোতির্বিজ্ঞান পাঠ্যপুস্তকগুলিতে পাদটীকার আকারে থিমিস্টোর কথা উল্লেখ করা হত। তারপর ২০০০ সালে একটি আপাতভাবে নতুন উপগ্রহ আবিষ্কার করেন স্কট এস. শেপার্ড, ডেভিড সি. জেউইট, ইয়াঙ্গা আর. ফার্নান্ডেজ ও ইউজিন এ. ম্যানিয়ার। এটিকে অভিহিত করা হয় (ইংরেজি: ) নামে। অনতিকালের মধ্যেই বিজ্ঞানীরা নিশ্চিত হলেন যে এই উপগ্রহটিই ১৯৭৫ সালে আবিষ্কৃত সেই উপগ্রহ। ২০০০ সালের ৬ অগস্ট ব্রেট জে. গ্ল্যাডম্যান, জন জে. ক্যাভেলার্স, জ্যঁ-মার্ক পেতিত, হান্স শোল, ম্যাথিউ জে. হোলম্যান, ব্রায়ান জি. মার্সডেন, ফিলিপ ডি. নিকোলসন ও জোসেফ এ. বার্নসের একটি দল একটি পর্যবেক্ষণ চালিয়েছিলেন। পর্যবেক্ষণটির কথা মাইনর প্ল্যানেট সেন্টারে প্রতিবেদনের আকারে জানানো হলেও তা আইএইউ সার্কুলার (আইএইউসি) হিসেবে প্রকাশিত হয়নি। স্কট এস. শেপার্ড প্রমুখের পর্যবেক্ষণটি তৎক্ষণাৎ এই পর্যবেক্ষণের সঙ্গে পরস্পর সম্পর্কযুক্ত করানো হয়।
২০০২ সালের অক্টোবর মাসে প্রাতিষ্ঠানিকভাবে এই উপগ্রহটি গ্রিক পুরাণের নদীদেবতা ইনাকাসের কন্যা তথা দেবরাজ জিউসের (জুপিটার) প্রেমিকা থিমিস্টোর নামে এই উপগ্রহটির নামকরণ করা হয়।
থিমিস্টোর কক্ষপথটি বিশেষভাবে লক্ষণীয়। বৃহস্পতির অধিকাংশ প্রাকৃতিক উপগ্রহ এক-একটি স্বতন্ত্র গোষ্ঠীবদ্ধ অবস্থায় বৃহস্পতিকে প্রদক্ষিণ করলেও থিমিস্টোর কক্ষপথ কোনও গোষ্ঠীর অন্তর্ভুক্ত নয়। এই উপগ্রহটি গ্যালিলীয় উপগ্রহসমূহ ও হিমালিয়া গোষ্ঠী নামে পরিচিত অগ্রমুখী অনিয়তাকার উপগ্রহের প্রথম প্রথম গোষ্ঠীর মধ্যপথে অবস্থিত।
থিমিস্টোর ব্যাস প্রায় ৮ কিলোমিটার (৫ মাইল)। এই উপগ্রহের অ্যালবেডো আনুমানিক ০.০৪। এই তথ্যগুলি বিশ্লেষণ করে জানা গিয়েছে থিমিস্টোর পৃষ্ঠতলের আয়তন ২০০ থেকে ৩৮০ বর্গকিলোমিটারের মাঝামাঝি।
নিজাম উদ্দীন আহমেদ

নিজাম উদ্দীন আহমেদ ( ৯ ডিসেম্বর ১৯৯০) বাংলাদেশের বরগুনা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পটুয়াখালী-৫ ও বরগুনা-৩ আসনের সংসদ সদস্য ছিলেন।
নিজাম উদ্দীন আহমেদ সালে বরগুনা জেলা আমতলী উপজেলার কুকুয়া ইউনিয়নে জন্মগ্রহণ করেন। তার স্ত্রী জাকিয়া এলিচ আমতলী উপজেলা আওয়ামী লীগের সহসভাপতি।
নিজাম উদ্দীন আহমেদ আইনজীবী ও মুক্তিযুদ্ধের সংগঠক ছিলেন। তিনি বরগুনা জেলা আওয়ামীলীগের সভাপতি ছিলেন। স্কুল থেকে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৫ আসন থেকে সংসদ সদস্য নির্বাচিত হন। এর পর তিনি ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরগুনা-৩ আসন থেকে পুনরায় সংসদ সদস্য নির্বাচিত হন।
নিজাম উদ্দীন আহমেদ ৯ ডিসেম্বর ১৯৯০ সালে ঢাকার ইঞ্জিনিয়ারিং ইনস্টিটিউটের সামনে সড়ক দূর্ঘটনায় মৃত্যুবরণ করেন।
এম এম নওয়াব আলী

এম এম নওয়াব আলী বাংলাদেশের খুলনা জেলার রাজনীতিবিদ ও মুক্তিযোদ্ধা যিনি তৎকালীন খুলনা-১০ আসনের সংসদ সদস্য ছিলেন।
এম এম নওয়াব আলী খুলনা জেলা জন্মগ্রহণ করেন।
এম এম নওয়াব আলী ক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-১০ আসন থেকে সংসদ সদস্য নির্বাচিত হন।
নানুতা

নানুতা ভারতের উত্তর প্রদেশের সাহারানপুর জেলার একটি শহর ও নগর পঞ্চায়েত। এটি সাহারানপুর-দিল্লি মহাসড়কের পাশে অবস্থিত। এটি সাহারানপুর শহর থেকে ৩২ কি.মি. দূরে ও দিল্লি-সাহারানপুর রাস্তার শামলি থেকে সাহারানপুরের দিকে ৩৫ কি.মি. দূরত্বে অবস্থিত। এই শহরটির কেন্দ্রীয় বাজার মশলাদার এবং সুস্বাদু পথ খাবারের জন্য বিখ্যাত।
২০১১ সালের ভারতের জনশুমারি অনুযায়ী, নানুতার জনসংখ্যা ২২,৫৫১ জন, যার মধ্যে পুরুষ ৫২.৫৩% ও মহিলা ৪৭.৪৬%। নানুতার গড় স্বাক্ষরতার হার ৬৮.২৬%, যা জাতীয় স্বাক্ষরতার হার ৭৪.০৪% থেকেও কম। পুরুষদের স্বাক্ষরতার হার ৭৫.৮৪% এবং মহিলাদের ৫৯.৯%। নানুতায় ৬ বছরের নিচে জনসংখ্যার হার ১৪.৫১%। নানুতা এবং সংলগ্ন গ্রামগুলোতে রোর এবং রাজপুত সম্প্রদায়ের লোকদের বসবাস রয়েছে।
আব্দুর রাজ্জাক মুকুল

আব্দুর রাজ্জাক মুকুল যিনি মুকুল মিয়া নামে পরিচিত ছিলেন। বাংলাদেশের পাবনা জেলার রাজনীতিবিদ ও মুক্তিযুদ্ধের সংগঠক যিনি তৎকালীন পাবনা-৭ আসনের সংসদ সদস্য ছিলেন।
আব্দুর রাজ্জাক মুকুল পাবনা জেলার শাহজাদপুরে জন্মগ্রহণ করেন। তার ভাই পাবনা-৫ আসনের সাবেক সংসদ সদস্য ও মুক্তিযোদ্ধা রফিকুল ইসলাম বকুল।
আব্দুর রাজ্জাক মুকুল মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৭ আসন থেকে সংসদ সদস্য নির্বাচিত হন।
মামলুক আলী নানুতুবি

মামলুক আলী নানুতুবি (১৭৮৯ — ১৮৫১) একজন ভারতীয় সুন্নি মুসলিম পণ্ডিত যিনি জাকির হুসেইন দিল্লী কলেজে আরবি ভাষার প্রধান শিক্ষক হিসাবে দায়িত্ব পালন করেছিলেন। তার উল্লেখযোগ্য শিক্ষার্থীদের মধ্যে রয়েছে মুহাম্মদ কাসেম নানুতুবি, রশিদ আহমেদ গাঙ্গোহি এবং মুহাম্মদ ইয়াকুব নানুতুবি।
তার নাম মামলুক আল-আলী বা মামলুক আলী। তার "নসব" হল, মামলুক আলী ইবনে আহমদ আলী ইবনে গোলাম শরাফ ইবনে আবদুল্লাহ ইবনে আবদ ফাতাহ ইবনে মুহাম্মদ মুঈন ইবনে আবদ সামি ইবনে মুহাম্মদ হাশিম ইবনে শাহ মুহাম্মদ ইবনে কাজী তাহা ইবনে মোবারক ইবনে আমানউল্লাহ ইবনে জামালউদ্দীন ইবনে কাজী মীরান ইবনে মাজহারউদ্দিন ইবনে নাজমুদ্দীন সানী ইবনে নূরউদ্দীন রাব্বি ইবনে কিয়ামউদ্দিন ইবনে জিয়াউদ্দিন ইবনে নূরুদ্দীন সালিস ইবনে নাজমুদ্দীন ইবনে নূরউদ্দিন সানী ইবনে রুকনউদ্দিন ইবনে রাফি-উদ্দিন ইবনে বাহাউদ্দিন ইবনে শিহাবুদ্দীন ইবনে খাজা ইউসুফ ইবনে খলিল ইবনে সদ্দুদ্দীন ইবনে নূরউদ্দিন ইবনে সদরউদ্দীন আল-হাজ ইবনে ইসমাইল শহীদ ইবনে নূরউদ্দীন কিতাল ইবনে মাহমুদ ইবনে বাহাউদ্দিন ইবনে আবদুল্লাহ ইবনে জাকারিয়া ইবনে নূর ইবনে সিরাহ ইবনে শাদি আস-সিদ্দিকী ইবনে ওয়াহেদউদ্দীন ইবনে মাসউদ ইবনে আবদুর রাজ্জাক ইবনে কাসিম ইবনে কাসিম ইবনে মুহাম্মদ ইবনে আবু বকর।
মামলুক আলী ১৭৮৯ সালে ভারতের উত্তরপ্রদেশের নানুতায় জন্ম গ্রহণ করেন। তার প্রাথমিক শিক্ষা সম্পর্কে তেমন কিছু জানা যায় না। তবে বলা হয়ে থাকে যে তিনি তার পরিবারের প্রবীণদের কাছ থেকে তার প্রাথমিক শিক্ষা লাভ করেন। নূরুল হাসান রশিদ কান্ধলভি অনুমান করেছেন যে, তার পড়াশোনা মুফতি ইলাহী বখশের আবদুর রহমন এবং আবদুর রহিমের শিক্ষার্থীদের তত্ত্বাবধানে হয়েছিল। তিনি মুফতি ইলাহী বখশ কান্ধলভি এবং মুহাম্মদ কালান্দার জলালাবাদীর অধীানে মাধ্যমিক পড়াশোনা শেষ করেন। তিনি শাহ আবদুল আজিজের সাথে একটি প্রসঙ্গ অধ্যয়ন করেছেন বলে জানা যায়। আরেকটি বর্ণনায় আছে যে, তিনি আবদুল্লাহ খান আলভীর কাছ থেকে পড়াশোনা করেছেন। তিনি রশিদ উদ্দীন খানের অধীনে উচ্চতর পড়াশোনা শেষ করেন।
পড়াশোনা শেষ করে মামলুক আলী দিল্লিতে শিক্ষকতা শুরু করেন। ১৮২৫ সালের জুনে, তিনি জাকির হুসেইন দিল্লি কলেজে আরবি বিভাগের প্রভাষক পদে নিযুক্ত হন এবং ১৮৪১ সালের ৮ নভেম্বর প্রধান শিক্ষকের পদে পদোন্নতি পান। তিনি সারা জীবন এই কলেজের প্রধান শিক্ষক ছিলেন। যৌক্তিক বিজ্ঞান, আরবি ভাষা, ফিকহ সম্পর্কিত বই পড়ানোর পাশাপাশি তিনি "সিহাহ সিত্তার" বইও পড়াতেন।
আসির আদ্রবির মতে, নানুতুবি তার কর্মজীবনের পুরো সময় দিল্লিতে শিক্ষাদানে কাটিয়েছিলেন। উক্ত যুগের জ্ঞাত পণ্ডিতগণ তার সাথে অধ্যয়ন করেছিলেন বলে জানা যায়।
তার উল্লেখযোগ্য শিক্ষার্থীদের মধ্যে রয়েছে:
নানুতুবি ১৮৫১ সালের ৭ অক্টোবর জন্ডিসের কারণে মারা যান এবং শাহ ওয়ালিউল্লাহ দেহলভীর কবরস্থানের নিকটে নয়াদিল্লির মুন্হাদিয়ানে তাকে দাফন করা হয়।
তার পুত্র মুহাম্মদ ইয়াকুব নানুতুবি দারুল উলুম দেওবন্দের প্রথম অধ্যক্ষের দায়িত্ব পালন করেছিলেন। মামুলুক আলীর কাছে দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবি তার বেশিরভাগ বই পড়াশোনা করেছিলেন। "সুনানে আবু দাউদের" ১৮ খণ্ডের ভাষ্য "বাদলুল মাজহুদের" লেখক খলিল আহমদ সাহারানপুরী ছিলেন নানুতুবির নাতি।
আলিগড় মুসলিম বিশ্ববিদ্যালয়ের প্রতিষ্ঠাতা সৈয়দ আহমদ খান তাকে এই বলে প্রশংসা করেছিলেন,
গণতান্ত্রিক কঙ্গো প্রজাতন্ত্রের প্রদেশ

বেলজিয়াম ১৯০৮ সালের নভেম্বরে যখন বেলজিয়াম কঙ্গোকে উপনিবেশ হিসাবে সংযুক্ত করেছিল তখন প্রাথমিকভাবে এটি ২২ টি জেলা নিয়ে সংগঠিত হয়েছিল। পশ্চিমা দশটি জেলা সরাসরি প্রধান ঔপনিবেশিক সরকার কর্তৃক পরিচালিত হতো এবং উপনিবেশের পূর্ব অংশটি দুটি উপ-সরকারের অধীনে পরিচালিত ছিল: আটটি উত্তর-পূর্ব জেলা ওরিয়েন্টেল প্রদেশ গঠন করেছিল এবং চারটি দক্ষিণ-পূর্বাঞ্চলীয় জেলা কাটাঙ্গা গঠন করেছিল। ১৯১৯ সালে উপনিবেশটিতে চারটি প্রদেশ গঠন করা হয়েছিল:
১৯৩২ সালে উপনিবেশটি ছয়টি প্রদেশে পুনর্গঠিত হয়েছিল। প্রথমদিকে তাদের রাজধানী শহরগুলির নামে নামকরণ করা হয়েছিল, তবে ১৯৪৭ সালে আঞ্চলিক নাম গ্রহণ করা হয়েছিল। 
বেলজিয়াম কঙ্গো ১৯৬০ সালেকঙ্গো প্রজাতন্ত্র নামে একটি স্বাধীন দেশে পরিণত হয়েছিল । ১৯৬৩ সাল নাগাদ দেশটি ঔপনিবেশিক শাসনে মূল ২২টি জেলায় অনুরূপ ২১টি প্রদেশ (অনানুষ্ঠানিকভাবে "provincettes)" এবং রাজধানী লিওপল্ডভিল শহর গঠন করা হয়। ১৯৬৬ সালে ২১ "provincettes" কে আটটি প্রদেশে ভাগ করা হয় এবং রাজধানীর নাম কিনশাসা দেওয়া হয়। 
১৯৭১ সালে দেশটির নাম পরিবর্তন করে জায়ার রাখা হয় এবং তিনটি প্রদেশেরও পুনরায় নামকরণ করা হয়েছিল। ১৯৭৫ সালে রাজধানী কিনশাসা একটি প্রদেশের মর্যাদা লাভ করে। ১৯৮৮ সালে কিভু প্রদেশ তিনটি ভাগে বিভক্ত হয়েছিল। ১৯৯৭ সালে দেশটির নাম গণতান্ত্রিক কঙ্গো প্রজাতন্ত্র নামকরণ করা হয়েছিল এবং ১৯৭১ সালে যে তিনটি প্রদেশের নাম পরিবর্তন করা হয়েছিল তারা পূর্বের নামটি প্রত্যাহার করে নিয়েছিল বা অন্য নাম নিয়েছিল। 
২০০৬ সালে গৃহীত গণতান্ত্রিক কঙ্গো প্রজাতন্ত্রের সংবিধানের ২য় অনুচ্ছেদে একটি আঞ্চলিক সংগঠনকে পূর্ববর্তী "প্রদেশ" এবং মূল ঔপনিবেশিক জেলাগুলির অনুরূপ ২৬ টি প্রদেশে নির্দিষ্ট করা হয়েছে । নতুন সংবিধান ঘোষণার তিন বছরের মধ্যে পুনর্গঠন কার্যকর হওয়ার কথা ছিল, তবে অগ্রগতি ধীর ছিল। ২০০৭ সালের অক্টোবরে বিকেন্দ্রীকরণ মন্ত্রী ডেনিস কালুম নুম্বি জাতীয় সংসদে বিকেন্দ্রীকরণের জন্য একটি বিল উপস্থাপন করেন। ২০১০ সালের অক্টোবরে ক্ষমতাসীন এএমপি জোটের এক সম্মেলনে প্রবন্ধ ২২৬ এর সংশোধনের প্রস্তাব করা হয়েছিল যাতে বর্তমান ১১ টি প্রদেশ থেকে ২৬ টি প্রদেশ গঠনের মাধ্যমে পরিবর্তনের জন্য আরও সময় দেওয়া যায়। ২০১৫ সালের ৯ই জানুয়ারী জাতীয় সংসদ দেশের নতুন প্রশাসনিক বিভাগগুলির বিষয়ে একটি আইন পাস করেছে, যার মতে ১২মাসের মধ্যে নতুন প্রদেশ স্থাপন করা উচিত।
রুয়ান্ডার প্রদেশ

রুয়ান্ডার প্রদেশগুলি (কিনারওয়ান্দা: "ইন্টারা") জেলা ("আকারেরে") এবং পৌরসভায় বিভক্ত ("উমুজি")। ২০০৬ সালের ১লা জানুয়ারির আগে রুয়ান্ডা ১২টি প্রদেশের সমন্বয়ে গঠিত ছিল। রুয়ান্ডার সরকার ১৯৯৪ সালে টুটসি গণহত্যা থেকে উদ্ভূত সমস্যাগুলির সমাধানের লক্ষ্যে নতুন প্রদেশ স্থাপনের সিদ্ধান্ত নিয়েছিল। 
প্রথম লক্ষ্যটি ছিল ক্ষমতার বিকেন্দ্রীকরণ করা। ধারণা করা হয়েছিল যে গণহত্যাটির একটি কারণ ছিল রুয়ান্ডার সরকারের কেন্দ্রীভূত পরিচালনা ব্যবস্থা। নতুন প্রদেশগুলির বিভাজন আগের ১২টির তুলনায় অধিক বহুজাতিক যা জাতিগত বিভাজনকে দুর্বল করতে সহায়তা করে। অবশেষে, নতুন প্রদেশগুলিতে গণহত্যার ঘটনাগুলির সাথে পূর্ববর্তী ১২টির মতো কোনো সংযুক্তি নেই।
২০০২ অবধি প্রদেশগুলিকে প্রিফেকচার ("পেরেফেগিটুরা") বলা হতো। 
জানুয়ারি ১, ২০০৬ হিসাবে রুয়ান্ডার পাঁচটি প্রদেশ হলো: 
২০০৬ এর আগে প্রদেশগুলি ছিল:
বিপিএল গ্রুপ

প্রতিরক্ষা বাহিনীর জন্য হিরমেটিকালি সিলড স্পেসিটি প্যানেল মিটার তৈরির একটি সংস্থা হিসাবে কেরালার পালক্কাদে টিপিজি নাম্বার কর্তৃক ১৯৬৩ সালে ল্যাবরেটরিজ প্রতিষ্ঠিত হয়েছিল লাইসেন্স রাজের সময়ে। নাম্বিয়ার ইউনাইটেড কিংডম এবং মার্কিন যুক্তরাষ্ট্রে কাজ করেছিলেন এবং তিনি ভারতে ফিরে এসে তিনি উচ্চমানের বৈদ্যুতিন পণ্য প্রস্তুতকারী একটি সংস্থা তৈরি করতে চেয়েছিলেন এবং তিনি বিপিএলকে একটি পরিবারের নাম রাখতে চেয়েছিলেন।
বিপিএল প্রাথমিকভাবে ইলেক্ট্রোকার্ডোগ্রাফ এবং রোগী-পর্যবেক্ষণ সিস্টেম অন্তর্ভুক্ত করার জন্য তার চিকিৎসা পণ্য সীমাগুলি প্রসারিত করে। ১৯৮২ এর এশিয়ান গেমসের পরে, বিপিএল আরও পরিসর বাড়িয়ে রঙিন টেলিভিশন এবং ভিডিও ক্যাসেট রেকর্ডার এবং পরে রেফ্রিজারেটর, ব্যাটারি এবং অন্যান্য গ্রাহক বৈদ্যুতিক সরঞ্জাম প্রস্তুত করে। 
কোম্পানির সদর দফতরটি ব্যাঙ্গালোরের চার্চ স্ট্রিটের ডায়নামিক হাউসে স্থানান্তরিত করা হয়। মেডিকেল ইলেক্ট্রনিক্স থেকে এটি ভোক্তা ইলেকট্রনিক্স, টেলিযোগাযোগ এবং বৈদ্যুতিক উপাদানে বিস্তৃত হয়েছিল।
বিপিএল লিমিটেডের মোট লোকসান হয়েছে অর্থবছরের দ্বিতীয় প্রান্তিকে এর মোট বিক্রয়কালে, অর্থবছরের দ্বিতীয় প্রান্তিকের । অপারেটিং লোকসান হয়েছে ।
বিপিএল গ্রুপ এবং জাপানি ইলেকট্রনিক্সের প্রধান সানিয়ো বৈদ্যুতিক সংস্থা লিমিটেড তাদের ৫০:৫০ যৌথ উদ্যোগ আনুষ্ঠানিকভাবে যাত্রা শুরু করে।
অংশীদা্রেরা, যারা ১৯৮২ সাল থেকে দীর্ঘস্থায়ী সম্পর্ক ভাগ করে নেয়। তাদের পণ্য প্রায় দু'বছর ধরে বাজার থেকে বন্ধ ছিল, কিছুটা কঠিন সময় পার করছিল। ২০০৬ সালে, তারা বাজারে হারিয়ে যায় এবং শেয়ার পুনরুদ্ধার করতে একসাথে আবার কাজ করার সিদ্ধান্ত নেয়।
বিপিএল মেডিকেল টেকনোলজিস ২০১৩ সালে একটি পৃথক সংস্থায় পরিণত হয়। মে ২০১৩ সালে, গোল্ডম্যান শ্যাস নতুন কোম্পানির ৪৯% পণ্য ক্রয় করে ।
বাস্ক ফুটবল ফেডারেশন

বাস্ক ফুটবল ফেডারেশন (; , ; এছাড়াও সংক্ষেপে ইএফএফ এবং এফভিএফ নামে পরিচিত) হচ্ছে বাস্ক দেশের ফুটবলের সর্বোচ্চ নিয়ন্ত্রক সংস্থা। এটি রয়্যাল স্প্যানিশ ফুটবল ফেডারেশনের সাথে সংযুক্ত। এই সংস্থাটি ১৯৮৮ সালে প্রতিষ্ঠিত হয়েছে। এই সংস্থার সদর দপ্তর বাস্ক দেশের ওতসারকোয়াগা-তসুরদিনাগায় অবস্থিত।
এই সংস্থা বেশ কয়েকটি লীগ পরিচালনা করে; যার মধ্যে বাস্ক যুব লীগ এবং বাস্ক নারী ফুটবল লীগ, বাস্ক আঞ্চলিক পর্যায়ের ফেডারেশন কাপ উল্লেখযোগ্য। এটি আঞ্চলিকীকরণের মাধ্যমে তেরসেরা দিবিসিওন (পুরুষদের জন্য আয়োজিত চতুর্থ স্তরের স্পেনীয় ফুটবল লীগ) আয়োজন করে থাকে; যদিও দেশের অধিকাংশ অংশের বিপরীতে, বাস্ক দেশের পঞ্চম স্তর অথবা তার নিচের স্তরের লীগগুলো আলাবা, বিস্কে এবং জিপুস্কোয়ার জন্য প্রদেশীয় ফেডারেশনগুলো পৃথকভাবে পরিচালনা করে থাকে।
এই সংস্থা বাস্ক দেশ জাতীয় ফুটবল দলের সকল কার্যক্রম নিয়ন্ত্রণ করে থাকে; উক্ত দলে শুধুমাত্র বাস্ক দেশের খেলোয়াড়ই নয়, বরং নাবারে এবং ফরাসি বাস্ক দেশের অঞ্চলের মতো বাস্ক দেশের নিকটবর্তী অঞ্চলের খেলোয়াড়গণও অংশগ্রহণ করে থাকে। অন্যদিকে, নারী জাতীয় ফুটবল দলের ক্ষেত্রেও একই চিত্র লক্ষ্য করা যায়, তবে বয়সভিত্তিক দল (যারা দেশব্যাপী বিভিন্ন প্রতিযোগিতায় অংশগ্রহণ করে থাকে) এবং উয়েফা আঞ্চলিক কাপের স্পেনীয় পর্যায়ে খেলা বাস্ক অপেশাদার দলে কেবলমাত্র বাস্ক দেশের স্বায়ত্তশাসিত অঞ্চলের খেলোয়াড়গণই অংশগ্রহণ করতে পারে। বর্তমানে বাস্ক ফুটবল ফেডারেশনের সভাপতির দায়িত্ব পালন করছেন লুইস এলুস্তোন্দো এবং সাধারণ সম্পাদকের দায়িত্ব পালন করছেন কেপা আলিসা বিলবাও।
অঘোরনাথ চট্টোপাধ্যায়

অঘোরনাথ চট্টোপাধ্যায়  (১৮৫১-১৯১৫) একজন ভারতীয় শিক্ষাবিদ এবং সমাজ সংস্কারক ছিলেন । ডি.এসসি (বিজ্ঞানের ডক্টর) ডিগ্রি অর্জনকারী প্রথম ভারতীয়, তিনি পরে হায়দ্রাবাদের নিজাম কলেজের প্রথম অধ্যক্ষ হন। প্রখ্যাত ভারতীয় রাজনৈতিক কর্মী ও কবি  সরোজিনী নাইডু ছিলেন তাঁর বড়ো মেয়ে।
অঘোরনাথ বিক্রমপুরে, (অধুনা বাংলাদেশে), সংস্কৃত পণ্ডিতের বংশে জন্মগ্রহণ করেছিলেন। ঢাকা কলেজিয়েট স্কুলে প্রাথমিক পড়াশোনা শেষ করার পরে, কলকাতার প্রেসিডেন্সি কলেজে সাড়ে তিন বছর কাটিয়েছিলেন। এডিনবরা বিশ্ববিদ্যালয়ে উচ্চতর পড়াশুনার জন্য গিলক্রিস্ট বৃত্তি পান । তিনি পড়াশুনায় দক্ষতা অর্জন করেছিলেন এবং হোপ্ পুরস্কার এবং বাক্সটার বৃত্তি লাভ করেছিলেন ।
ভারতে ফিরে এসে তিনি হায়দরাবাদ রাজ্যের নিজামের কাছ থেকে সেখানে শিক্ষাব্যবস্থাকে আধুনিকীকরণের আমন্ত্রণ গ্রহণ করেছিলেন। তিনি একটি ইংরেজি মাধ্যম স্কুল দিয়ে শুরু করেছিলেন। তিনি হায়দ্রাবাদ কলেজের প্রথম অধ্যক্ষ হিসাবে প্রতিষ্ঠা করেন যা পরবর্তীকালে নিজাম কলেজ হয়ে যায়। পরে তিনি ওসমানিয়া বিশ্ববিদ্যালয়ের অংশ হিসাবে মহিলাদের জন্য একটি কলেজ চালু করার প্রচেষ্টাও শুরু করেছিলেন। ব্রিটিশ ভারতে প্রচলিত বিশেষ বিবাহ আইন (১৮৭২) হায়দ্রাবাদ রাজ্যে প্রতিষ্ঠিত করার ক্ষেত্রে তিনি গুরুত্বপূর্ণ ভূমিকা পালন করেছিলেন। হায়দ্রাবাদের বুদ্ধিজীবীদের সংগে তিনি সামাজিক, রাজনৈতিক এবং সাহিত্যের বিষয়ে বিতর্ক করতেন। এই সময়ে অঘোরনাথ রাজনীতিতেও জড়িত হন ।
চন্দা রেল প্রকল্পের বিষয়ে নিজামের সাথে তাঁর মতভেদ ছিল এবং অসন্তুষ্ট নিজাম তাকে চাকরি থেকে বরখাস্ত করে এবং 20 মে 1883-তে তাকে হায়দরাবাদ থেকে নির্বাসিত করা হয়। তবে কয়েক বছর পরে তাকে পুনঃপ্রতিষ্ঠিত করা হয়েছিল। এবং নিজামই পরবর্তীকালে সরোজিনীকে ইংল্যান্ডে পড়াশোনা করার জন্য বৃত্তি প্রদান করেছিলেন।
হায়দরাবাদে ফিরে অঘোরনাথ তার রাজনৈতিক সক্রিয়তা অব্যাহত রেখেছিলেন । তাই তাড়াতাড়ি অবসর নিযে কলকাতায় স্থানান্তরিত করতে বাধ্য হন। তিনি এবং তাঁর স্ত্রী বরদা সুন্দরী দেবী কলকাতার লাভলক স্ট্রিটে বাস করতেন।
অ্যাডিনবার যাওয়ার আগে অঘোরনাথ, ভারদা সুন্দরী দেবীর সাথে বিবাহ বন্ধনে আবদ্ধ হন। তাঁর অনুপস্থিতিতে ভারদা সুন্দরী, কেশবচন্দ্র সেন দ্বারা পরিচালিত শিক্ষাকেন্দ্র ভারত আশ্রমে ছাত্রী ছিলেন। 1858 সালে অধোরনাথ পত্নী সমেত হায়দরাবাদে এসেছিলেন। এই দম্পতির আট ছেলেমেয়েদের সরোজিনী ছিলেন জ্যেষ্ঠ কন্যা। সরোজিনী নাইডু তাঁর পিতাকে অবিচ্ছিন্ন কৌতূহলী এবং বুদ্ধিজীবী হিসাবে বর্ণনা করেছেন। এই কৌতূহলই তাকে সোনার রেসিপির সন্ধানে আল্কেমিস্টে পরিণত করেছিল। ১৯০৫ সালে সরোজিনীর প্রথম কাব্যগ্রন্থ "গোল্ডেন থ্রেশহোল্ড" প্রকাশিত হবার পর থেকে হায়দরাবাদের বাডির নাম ও গোল্ডন থ্রেশহোল্ড হয। দ্বিতীয় মেয়ে মৃণালিনী কেমব্রিজ থেকে পড়াশোনা শেষ করেন এবং পরে লাহোরের গঙ্গারাম বালিকা উচ্চ বিদ্যালয়ের অধ্যক্ষ হন, যা বর্তমানে লাহোর কলেজ ফর মহিলা বিশ্ববিদ্যালয় নামে পরিচিত । তৃতীয় কন্যা সুনালিনী ছিলেন একজন কথক নৃত্যশিল্পী । কনিষ্ঠ কন্যা সুহাসিনী একজন রাজনৈতিক কর্মী এবং ভারতীয় কমিউনিস্ট পার্টির প্রথম মহিলা সদস্য ছিলেন। তিনি এ.সি.এন. নাম্বিয়ার কে বিবাহ করেন কিন্তু পরে তাদের বিবাহ বিচ্ছেদ ঘটে।
অঘোরনাথের বড়ো ছেলে বীরেন্দ্রনাথ বামপন্থী ছিলেন এবং তার নাম বিপ্লবী কর্মকাণ্ডের জন্য ব্রিটিশ ক্রাইম রেজিস্টারে ছিল। তিনি ব্রিটিশদের বিরুদ্ধে ক্রিয়াকলাপের পক্ষে সমর্থন আদায় করে ইউরোপে সময় কাটিয়েছিলেন। মস্কোতে অবস্থানকালে তিনি স্তালিনের গ্রেট পার্জে আক্রান্ত হয়েছিলেন এবং ১৯৩৭ সালের ২ সেপ্টেম্বরে তাকে মৃত্যুদন্ড দেযা হয়। কনিষ্ঠ পুত্র হরিন্দ্রনাথ ছিলেন একজন কর্মী, কবি ও অভিনেতা। তিনি 1973 সালে ভারতীয় নাগরিক পুরস্কার পদ্মভূষণ পেয়েছিলেন।
২০২০ নারায়ণগঞ্জের মসজিদে বিস্ফোরণ

২০২০ সালের ৪ সেপ্টেম্বর বাংলাদেশের নারায়ণগঞ্জ জেলায় বায়তুস সালাত জামে মসজিদে বিস্ফোরণের ঘটনায় অন্তত ৩৪ জন নিহত এবং অর্ধ শতাধিক মানুষ আহত হন।
মসজিদের মেঝের নিচ দিয়ে যাওয়া পাইপলাইনের ত্রুটির কারণে নিঃসরিত গ্যাস থেকে বিস্ফোরণের ঘটনা ঘটে বলে প্রাথমিকভাবে ধারণা করা হয়। স্থানীয় সময় আনুমানিক ৮:৩০ মিনিটে মসজিদের নিচ তলায় স্থাপিত ছয়টি শীতাতপ নিয়ন্ত্রণ যন্ত্র একত্রে বিস্ফোরিত হয়। ঘটনার পূর্বে মসজিদ এলাকায় বিভ্রাটজনিত কারণে বিদ্যুৎ সরবরাহ বন্ধ ছিল। বিদ্যুৎ সরবরাহ চালুর কারণে শীতাতপ নিয়ন্ত্রণ যন্ত্রে স্ফুলিঙ্গ সৃষ্টি হয়ে থাকতে পারে। আগে থেকে গ্যাস নিঃসরণের কারণে যন্ত্রগুলো বিস্ফোরিত হয়।
ঘটনার পর গঠিত তদন্ত কমিটিগুলো "লিকেজ হওয়া মিথেন গ্যাস, আবদ্ধ কামরা আর বৈদ্যুতিক লাইনের চেঞ্জ ওভার", এ তিনটি বিষয়কে বিস্ফোরণের নেপথ্য কারণ বলে সিদ্ধান্তে উপনীত হয়।
তদন্তে বলা হয়, ৪ সেপ্টেম্বর সকাল থেকেই মসজিদে গ্যাসের গন্ধ পাওয়া যাচ্ছিল। মসজিদের মুসল্লিরা এশার নামাজের ফরজ আদায় করে অনেকে মসজিদ থেকে বের হয়ে যান। আনুমানিক ৮টা ৪৫ মিনিটের সময় বিদ্যুৎ চলে যায়। এ সময় অনেক মুসল্লি সুন্নতসহ অন্যান্য নামাজ আদায় করছিলেন। মসজিদের মুয়াজ্জিন দেলোয়ার হোসেন এ সময় বিদ্যুতের লাইন পরিবর্তন করতে গেলে স্ফুলিঙ্গ হয়। এ সময় দরজা-জানালা বন্ধ থাকায় মসজিদে জমে থাকা গ্যাসের কারণে আগুন ধরে যায়। এতে মসজিদের ভেতরে থাকা মুসল্লিদের শরীরে আগুন ধরে যায়। এছাড়া মসজিদটি যেখানে নির্মাণ করা হয়েছে সেই রাস্তাটি অনেক সরু এবং নিচু এলাকা হওয়ায় দগ্ধ ও হতাহতের সংখ্যা বেড়েছে বলেও তদন্তে বলা হয়।
৩১ ডিসেম্বর ২০২০ সালে ২৯ জনের বিরুদ্ধে চার্জশিট প্রদান করা হয়। ১৭ জানুয়ারি ২০২১ সালে আত্মসমর্পণের পর ২২ জন আসামিকে জামিন দেয়া হয়।
কলিন স্টুয়ার্ট

কলিন এলসওয়ার্থ লরি স্টুয়ার্ট (; জন্ম: ২৮ সেপ্টেম্বর, ১৯৭৩) জর্জটাউন এলাকায় জন্মগ্রহণকারী গায়ানীয় বংশোদ্ভূত রেফারি ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কলিন স্টুয়ার্ট।
১৯৯৪-৯৫ মৌসুম থেকে ২০০২-০৩ মৌসুম পর্যন্ত কলিন স্টুয়ার্টের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান কলিন স্টুয়ার্ট ছয় টেস্টে অংশ নিয়ে ৩.৪২ গড়ে রান তুলেছেন। এছাড়াও, ডানহাতে মিডিয়াম-ফাস্ট বোলিং করে ৩১.৩৯ গড়ে বিশ উইকেট সংগ্রহ করতে পেরেছেন।
সমগ্র খেলোয়াড়ী জীবনে ছয়টিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন কলিন স্টুয়ার্ট। ২৬ ডিসেম্বর, ২০০০ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ নভেম্বর, ২০০১ তারিখে ক্যান্ডিতে স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
টেস্ট ক্রিকেটের ইতিহাসের অনাকাঙ্খিত একমাত্র ঘটনার সাথে স্বীয় নামকে যুক্ত করেছেন তিনি। এক ওভার সম্পন্ন করতে ব্যবহৃত তিনজন বোলারের অন্যতম ছিলেন। ২০০১ সালে ক্যান্ডির অ্যাসগিরিয়া স্টেডিয়ামে স্বাগতিক শ্রীলঙ্কার বিপক্ষে খেলাকালীন এ ঘটনা ঘটে। নিজস্ব তৃতীয় ওভারে মারভিন ডিলন দুই বল করে পেটের ব্যথায় আক্রান্ত হলে খেলা থেকে সড়ে আসেন। কলিন স্টুয়ার্ট তার স্থলে বোলিংয়ে নামেন। তার প্রথম তিন বলের দুইটি উঁচুমানের দ্রুতগতিসম্পন্ন ফুল-টস বোলিং করলে আম্পায়ার জন হ্যাম্পশায়ার শ্রীলঙ্কার ইনিংসে তাকে বোলিং করা থেকে বিরত রাখেন। এরপর, ক্রিস গেইল শেষ তিন বল করে ওভার শেষ করেন।
অপটিক স্নায়ু

অপটিক স্নায়ু এছাড়াও করোটিক স্নায়ু II বা কেবল CN II নামে পরিচিত, হচ্ছে এক জোড়া করোটিক স্নায়ু যা রেটিনা থেকে মস্তিষ্কে দর্শন অনুভূতি বহন করে। মানুষের মধ্যে, অপটিক স্নায়ু বিকাশের সপ্তম সপ্তাহে অপটিক বৃন্ত থেকে উদ্ভূত হয় এবং রেটিনার গ্যাংলিওন কোষের অ্যাক্সন ও গ্লিয়াল কোষ দ্বারা গঠিত হয়; এটি অপটিক ডিস্ক থেকে অপটিক কায়জমা পর্যন্ত প্রসারিত হয় এবং অপটিক ট্রাক্ট হিসাবে ল্যাটারাল জেনিকুলেট নিউক্লিয়াস, প্রাকটেকটাল ক্ষেত্র এবং সুপিরিয়র কলিকুলাস পর্যন্ত ব্যপ্ত থাকে।
অপটিক স্নায়ু বারো জোড়া করোটিক স্নায়ুর মধ্যে দ্বিতীয় জোড় হিসাবে শ্রেণীবদ্ধ করা হয়েছে। প্রকৃতপক্ষে যদিও এটি প্রান্তীয় স্নায়ুতন্ত্রের অংশ নয়, বরং কেন্দ্রীয় স্নায়ুতন্ত্রের অংশ, কারণ ভ্রুণীয় বিকাশের সময় এটি ডায়েনসেফালনের (অপটিক বৃন্ত) একটি বর্ধিত থলি থেকে উদ্ভূত হয়। এর ফলে, অপটিক স্নায়ুর তন্তুগুলো প্রান্তীয় স্নায়ুতন্ত্রের শোয়ান কোষের পরিবর্তে অলিগোডেনড্রোসাইট থেকে উৎপন্ন মাইলিন আবরণী দ্বারা আচ্ছাদিত থাকে এবং মেনিনজেসের মধ্যে আবদ্ধ অবস্থায় বিরাজ করে। গুলেন বারি সিনড্রোমের মতো প্রান্তীয় স্নায়ুরোগসমূহ অপটিক স্নায়ুকে প্রভাবিত করে না। তবে, সাধারণত অপটিক স্নায়ু বাকি এগারো জোড়া করোটিক স্নায়ুর সাথেই শ্রেণীবদ্ধ হয় এবং প্রান্তীয় স্নায়ুতন্ত্রের অংশ হিসেবে বিবেচিত হয়।
অপটিক স্নায়ু প্রান্তীয় স্নায়ুতন্ত্রের এপিনিউরিয়াম, পেরিনিউরিয়াম এবং এন্ডোনিউরিয়ামের বদলে মেনিনজেসের ( ডুরা , অ্যারাকনয়েড, এবং পায়া ম্যাটার) তিনটি স্তর দ্বারা আচ্ছাদিত থাকে। স্তন্যপায়ীদের কেন্দ্রীয় স্নায়ুতন্ত্রের তন্তুপথগুলোর (Fiber tracts) পুনরুতপাদনশীলতার ক্ষমতা প্রান্তীয় স্নায়ুতন্ত্রের গুলোর তুলনায় একেবারেই কম। তাই, বেশিরভাগ স্তন্যপায়ীদের ক্ষেত্রে অপটিক স্নায়ু ক্ষতিগ্রস্ত হলে অপরিবর্তনীয় অন্ধত্ব সৃষ্টি হয়। রেটিনা থেকে আসা তন্তুগুলো মস্তিষ্কের অপটিক স্নায়ুর মাধ্যমে মস্তিষ্কের নয়টি প্রাথমিক দর্শন নিউক্লিয়াসে চলে যায়, যা প্রাথমিক দর্শন কেন্দ্রে একটি প্রধান রিলে যোগান দেয়।
অপটিক স্নায়ু রেটিনার গ্যাংলিওন কোষের অ্যাক্সন এবং গ্লিয়াল কোষ দ্বারা গঠিত। প্রতিটি মানব অপটিক স্নায়ুতে ৭,৭০,০০০ থেকে ১৭ লাখ স্নায়ু তন্তু থাকে, যা শুধু একটিমাত্র রেটিনার গ্যাংলিওন কোষের অ্যাক্সন। ফোভিয়াতে, যা অতিরিক্ত আলো সংবেদী, এই গ্যাংলিওন কোষগুলো ৫ টির মত ফটোরিসেপ্টর কোষের সাথে সংযোগ স্থাপন করে; তবে রেটিনার অন্যান্য অংশে, তারা কয়েক হাজার ফটোরিসেপ্টর কোষের সাথে সংযুক্ত থাকতে পারে।
অপটিক নার্ভ উজ্জ্বলতা, রঙ এবং ছবির সঠিক বিশ্লেষণের জন্য প্রয়োজনীয় সকল প্রকার দৃষ্টিলব্ধ তথ্য মস্তিষ্কে প্রেরণ করে। এটি দুটি গুরুত্বপূর্ণ স্নায়বিক প্রতিবর্তের জন্য প্রয়োজনীয় স্নায়ু উদ্দীপনা বহন করে: আলোক প্রতিবর্ত এবং উপযোজন প্রতিবর্ত। আলোক প্রতিবর্ত দ্বারা উজ্জ্বল আলোতে পিউপিল দুটির ছোট হয়ে যাওয়াকে বোঝায়। জায়গা বদল না করে, কেবল বস্তু ও চোখের মধ্যকার দূরত্ব অপরিবর্তিত রেখেই যে কোন দূরত্বে অবস্থিত বস্তুকে সুস্পষ্টভাবে দেখার জন্য চোখে যে বিশেষ ধরনের প্রতিবর্ত ক্রিয়া সংঘটিত হয় তাকে উপযোজন প্রতিবর্ত বলে। 
অপটিক স্নায়ু রেটিনার যে জায়গা দিয়ে চোখ থেকে বের হয়ে যায়, সেখানে ফটোরিসেপ্টর কোষ না থাকার কারণে চোখের অন্ধবিন্দুটি সৃষ্টি হয়।
অপটিক স্নায়ুর ক্ষতি সাধারণত দৃষ্টিশক্তির সম্ভাব্য এবং স্থায়ী মারাত্মক ক্ষতি ঘটায়, তেমনি একটি অস্বাভাবিক আলোক প্রতিবর্ত সৃষ্টি করে, যা স্নায়ুর ক্ষতি শনাক্তকরণের জন্য গুরুত্বপূর্ণ।
ক্রান্তীয় অতিবৃষ্টি অরণ্য জলবায়ু

ক্রান্তীয় অতিবৃষ্টি অরণ্য জলবায়ু একটি ক্রান্তীয় জলবায়ু যা সাধারণত নিরক্ষীয় অঞ্চলের ১০ থেকে ১৫ ডিগ্রি অক্ষাংশের মধ্যে অবস্থিত, এই অঞ্চলে প্রতি মাসে প্রায় বৃষ্টি হয়। এই অঞ্চলের জলবায়ুকে সাধারণত কোপেন জলবায়ু শ্রেণিবিন্যাসের অন্তর্ভুক্ত। ক্রান্তীয় অতিবৃষ্টি অরণ্য জলবায়ু অঞ্চল সাধারণত খুব উষ্ণ, আর্দ্র এবং ভেজা হয়।
ক্রান্তীয় বৃষ্টিপাত অঞ্চলের অরণ্যতে এক ধরনের গ্রীষ্মমণ্ডলীয় জলবায়ু থাকে যেখানে সাধারণত কখনোই অতি শুষ্কতা বিরাজ করেনা- প্রতি মাসে কমপক্ষে গড় বৃষ্টিপাতের পরিমাণ কমপক্ষে । অতিবৃষ্টি অরণ্যের আবহাওয়ায় শুকনো মরসুম খুব স্বল্প এবং সাধারণত সারা বছর অতি ভারী বৃষ্টিপাত হয়।গ্রীষ্মমণ্ডলীয় অতিবৃষ্টি অরণ্যের এক দিনের জলবায়ু ও তার পরের দিনের জলবায়ু প্রায় একই রকম হতে পারে, তবে দিন ও রাতের মধ্যে তাপমাত্রার পরিবর্তনের পরিমাণ বার্ষিক গড় তাপমাত্রার পরিবর্তনের চেয়ে অনেক বড় হতে পারে।
যখন ক্রান্তীয় অতিবৃষ্টি জলবায়ু নিরক্ষীয় অঞ্চলের কাছাকাছি অবস্থিত বাণিজ্য বায়ু (এবং কোনও বা বিরল ঘূর্ণিঝড়বিহীন)-র চেয়ে আন্তঃপ্রান্তিক রূপান্তর অঞ্চল বা ইন্টারট্রপিক্যাল কনভার্জেন্স জোন(আইটিসিজেড) দ্বারা বেশি প্রভাবিত হয় তখন তাদেরকে নিরক্ষীয় জলবায়ুও বলা হয়। অপরপক্ষে, তারা যখন আইটিসিজেডের তুলনায় বাণিজ্য বায়ুর দ্বারা বেশি প্রভাবিত হয়, তখন তাদের বলা হয় ক্রান্তীয় বাণিজ্য-বায়ু জলবায়ু। বিশুদ্ধ নিরক্ষীয় জলবায়ুতে, বায়ুমণ্ডলের চাপ কম, অথবা প্রায় ধ্রুবক তাই (অনুভূমিক) চাপ নতি বা গ্রেডিয়েন্ট কম থাকে। বিশুদ্ধ নিরক্ষীয় জলবায়ুতে, বায়ুমণ্ডলের চাপ কম, অথবা প্রায় ধ্রুবক তাই (অনুভূমিক) চাপ নতি বা গ্রেডিয়েন্ট কম থাকে।ফলস্বরূপ এই অঞ্চলে বায়ুপ্রবাহ খুবই বিরল এবং সাধারণত দুর্বল হয় (উপকূলীয় অঞ্চলে সমুদ্র এবং স্থল হাওয়া বাদে) অপরপক্ষে অপেক্ষাকৃত উচ্চতর অক্ষাংশে অবস্থিত ক্রান্তীয় বাণিজ্য-বায়ু জলবায়ুতে বায়ুপ্রবাহ অপেক্ষাকৃত স্থায়ী, এই ঘটনা ব্যাখ্যা করে যে ক্রান্তীয় অতিবৃষ্টি অঞ্চলের ক্রান্তীয় ঘূর্ণাবর্ত ও শক্তিশালী বায়ুপ্রবাহের প্রাকৃতিক প্রতিরোধ হিসাবে ঘন অরণ্য অঞ্চলের উদ্ভব হয়েছে কিন্তু নিরক্ষীয় অঞ্চলে তা হয়নি।
ক্রান্তীয় অতিবৃষ্টি অরণ্য জলবায়ু সাধারণত নিরক্ষীয় অঞ্চলের উত্তর এবং দক্ষিণে ১৫ ডিগ্রি অক্ষাংশের মধ্যে অবস্থিত, যা আন্তঃপ্রান্তিক রূপান্তর অঞ্চল বা ইন্টারট্রপিক্যাল কনভার্জেন্স জোন(আইটিসিজেড) (আইটিসিজেড) দ্বারা প্রভাবিত। এই 
জলবায়ুর প্রভাব সবচেয়ে বেশি দেখা যায় দক্ষিণ আমেরিকা, মধ্য আফ্রিকা, দক্ষিণ-পূর্ব এশিয়া এবং ওশেনিয়াতে। 
বৃষ্টিপাতের জন্য ঘন বনাঞ্চলগুলি সারা বছর অভিন্ন এবং একঘেয়েভাবে ভেজা থাকে। ওশেনিয়া, দক্ষিণ এবং মধ্য আমেরিকার উপকূল অঞ্চল, ইকুয়েডর থেকে বেলিজ, মধ্য আফ্রিকার কিছু অংশ এবং ইন্দোনেশিয়ার বেশিরভাগ অঞ্চলে এই জাতীয় উষ্ণ এবং আর্দ্র জলবায়ু বর্তমান।
<div float="left">
মাইকেল ওয়াটস

মাইকেল জে. ওয়াটস যুক্তরাষ্ট্রের ক্যালিফোর্নিয়া বিশ্ববিদ্যালয়ের ভূগোলবিদ্যা ও উন্নয়ন শিক্ষা বিভাগের একজন ইমেরিটাস অধ্যাপক। তিনি উপর্যুক্ত বিশ্ববিদ্যালয়ের একজন অগ্রগামী সমালোচিত বুদ্ধিজীবী বক্তিত্ব।
মাইকেল জে. ওয়াটস যুক্তরাষ্ট্রের ক্যালিফোর্নিয়া বিশ্ববিদ্যালয়ের ভূগোলবিদ্যা ও উন্নয়ন শিক্ষা বিভাগের একজন ইমেরিটাস অধ্যাপক। তিনি ১৯৫১ সালে ইংল্যান্ডে জন্মগ্রহণ করেন। ২০১৬ সালে তিনি চাকরি থেকে অবসরপ্রাপ্ত হন। তিনি উক্ত বিশ্ববিদ্যালয়ের একজন অগ্রগামী সমালোচিত বুদ্ধিজীবী বক্তিত্ব, যার কারণে তাকে " ভয়ঙ্কর প্রকৃত মন ও বুদ্ধিমান তত্ত্ববিদ" বলা হয়ে থাকে।
মাইকেল ওয়াটস বাথ ও ব্রিস্টলের মাঝামাঝি একটি গ্রামে বেড়ে ওঠেন। তিনি ১৯৭২ সালে লন্ডন বিশ্ববিদ্যালয় কলেজ থেকে ভূগোল নিয়ে ব্যাচেলর ডিগ্রি অর্জন করেন। তারপর তিনি১৯৭৯ সালে মিশিগান বিশ্ববিদ্যালয় থেকে ভূগোলবিদ্যায় পিএইচডি সম্পন্ন করেন।
ওয়াটস ১৯৭৯ সালে ইউসি বার্ক্লে’র ভূগোলবিদ্যা অনুষদে যোগদান করেন এবং সেখানেই পুরো জীবন কাটিয়ে দেন।
তিনি ১৯৮৩ সালে "নিরব হিংস্রতা: উত্তর নাইজেরিয়ায় খাদ্য, দুর্যোগ ও চাষাবাদ" বইটি লিখে বিপুল জনপ্রিয়তা গড়ে তোলেন। তিনি ১৯৯৪ থেকে ২০০৪ সাল পর্যন্ত আন্তর্জাতিক শিক্ষা ইন্সটিটিউটের পরিচালক হিসেবে কাজ চালিয়ে যান। তিনি ৭৫ এরও বেশি পিএইচডি ছাত্র ও পোস্ট ডক্টোরেটদের পরিদর্শন করেন।
ওয়াট মেরি বেথকে বিয়ে করেন যিনি ইউসি সান্তা ক্রুজের অনুষদ সদস্য। যার সাথে থেকে ওয়াটস "নিপীড়িত শক্তি: যুদ্ধের একটি নতুন বছরে পুঁজি ও ঘটনা" বইটি লিপিবদ্ধ করেন। ২০০৭ সালের ২৫শে জুলাইয়ে নাইজেরিয়ার পোর্ট হারকোর্টে অজ্ঞাতনামা বন্ধুকধারীর গুলিতে হাতে আঘাতপ্রাপ্ত হন।
ওয়াটস বিভিন্ন বিষয় নিয়ে আফ্রিকার উন্নয়ন করেন। ভূগোলনীতি, সামাজিক আন্দোলন ও তৈল রাজনীতি ছিল এসব উন্নয়নের বিষয়। তাঁর কাজের অনেকটাই ছিল বিতর্কিত সামাজিক বিজ্ঞানে।
তেল আবিব জেলা

তেল আবিব জেলা (; ) হলো ইসরায়েলের ছয়টি প্রশাসনিক জেলাগুলোর মধ্যে সবচেয়ে ক্ষুদ্রতম এবং সবচেয়ে ঘনবসতিপূর্ণ যা ১.৩৫ মিলিয়ন জনসংখ্যাবিশিষ্ট জেলার মোট জনসংখ্যার ৯৮.৯% ইহুদি এবং ১.১০% আরব (০.৭% মুসলিম, ০.৪% খ্রিস্টান) ধর্মাবলম্বী। 
তেল আবিব জেলার রাজধানী হলো তেল আবিব যা ইসরায়েলের দুটি বৃহত্তম শহরগুলির একটি এবং দেশের অর্থনৈতিক, ব্যবসা ও প্রযুক্তিগত রাজধানী। তেল আবিব জেলা এবং এর পার্শ্ববর্তী শহরগুলি দ্বারা তৈরি হওয়া মহানগর (মেট্রোপলিটন) অঞ্চলটির স্থানীয় নাম গ‌ুশ ডান।
দখলকৃত পশ্চিম তীর বা কোনও আন্তর্জাতিক সীমান্তের সাথে সংযক্ত না থাকা ছয়টি জেলার মধ্যে এটি একটি। তেল আবিব জেলা পশ্চিম দিকে কেন্দ্রীয় জেলা দ্বারা এবং উত্তর, পূর্ব ও দক্ষিণে ভূমধ্যসাগর দ্বারা বেষ্টিত। তেল আবিব জেলার জনসংখ্যার ঘনত্ব ৭,২৫৯/কিমি ।
নিকারাগুয়ান ফুটবল ফেডারেশন

নিকারাগুয়ান ফুটবল ফেডারেশন (, ; এছাড়াও সংক্ষেপে এনএফএফ নামে পরিচিত) হচ্ছে নিকারাগুয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩১ সালে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩০ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর নিকারাগুয়ার রাজধানী মানাগুয়ায় অবস্থিত।
এই সংস্থাটি নিকারাগুয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে লিগা প্রিমেরা দে নিকারাগুয়া, নিকারাগুয়ান নারী ফুটবল চ্যাম্পিয়নশিপ এবং কোপা দে নিকারাগুয়ার মতো প্রতিযোগিতার সকল কার্যক্রম পরিচালনা করে। বর্তমানে নিকারাগুয়ান ফুটবল ফেডারেশনের সভাপতির দায়িত্ব পালন করছেন মানুয়েল কিন্তানিয়া এবং সাধারণ সম্পাদকের দায়িত্ব পালন করছেন হোসে বের্মুদেস।
মোগলাবাজার থানা

মোগলাবাজার বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন।
মোগলাবাজার থানার মোট আয়তন ১১৫.৮৩ বর্গ কিলোমিটার।
২০১১ সালের ১১ আগস্ট মোগলাবাজার থানা গঠিত হয়।
সিলেট সিটি কর্পোরেশনের সর্ব-দক্ষিণে মোগলাবাজার থানার অবস্থান। এর উত্তরে দক্ষিণ সুরমা থানা; পূর্বে গোলাপগঞ্জ উপজেলা; দক্ষিণে ফেঞ্চুগঞ্জ উপজেলা, বালাগঞ্জ উপজেলা ও ওসমানীনগর উপজেলা এবং পশ্চিমে বিশ্বনাথ উপজেলা অবস্থিত।
মোগলাবাজার থানার আওতাধীন সিলেট সিটি কর্পোরেশনের এলাকাসমূহ হল:
দ্য কুলম্যান টাইমস

দ্য কুলম্যান টাইমস একটি সংবাদপত্র যা কুলম্যান, আলাবামা থেকে প্রকাশিত হয় এবং কুলম্যান কাউন্টি, আলাবামা ভিত্তিক সংবাদ প্রচার করে। পত্রিকাটির মালিক সিএনএইচআই, এলএলসি এবং এই গ্রুপটি ১৯৯৮ সালে হলিঙ্গার গ্রুপ থেকে পত্রিকাটি কিনে নেয়।
মূলত প্রতিদিন মুদ্রিত হতো, কিন্তু ২০২০-এ কোভিড-১৯ অতিমারির ফলে বিজ্ঞাপনের রাজস্ব আয় আংশিকভাবে হ্রাস পেয়েছিল ফলে পত্রিকাটি সপ্তাহে চার দিন - মঙ্গলবার, বুধবার, বৃহস্পতিবার এবং শনিবারে প্রকাশিত হচ্ছে।
সাভানা

সাভানা হচ্ছে ঘাস-বৃক্ষ জাতীয় উদ্ভিদের মিশ্রণে তৈরি একটি বাস্তুতন্ত্র। এখানে অসংখ্য বৃক্ষ পাশাপাশি অবস্থান করে কিন্তু খুব বেশি কাছাকাছি থাকেনা। এর ফলে যে চাঁদোয়া সৃষ্টি হয় তা খুব ঘন হয় না। চাঁদোয়ার মধ্য দিয়ে পর্যাপ্ত পরিমাণে সূর্যের আলো মাটিতে পড়ে। ফলে সহজেই ঘাস জন্মাতে পারে।
সাভানাতে অনেক বৃক্ষ পাশাপাশি অবস্থান করলেও চাঁদোয়া খোলামেলা হয়। মাঝখানে ফাঁক রেখে অসংখ্য বৃক্ষের অবস্থানকেই মোটামুটি সাভানার বৈশিষ্ট্য ধরা হয়। যদিও, অনেক সাভানাতে বৃক্ষরাজির মাঝে ফাঁক এতো বেশি থাকেনা। দক্ষিণ আমেরিকার সাভানায় বৃক্ষের ঘনত্ব, গ্রীষ্মমণ্ডলীয় বনাঞ্চল থেকেও বেশি হয়। এক্ষেত্রে বৃক্ষরাজির মাঝে ঘনত্ব থাকে প্রতি হেক্টরে ৮০০-৩৩০০। বনের সাথে লাগোয়া সাভানায় এ সংখ্যা থাকে ৮০০ থেকে ২০০০ এর মধ্যে। অন্যদিকে গুনিয়ান সাভানায় এ সংখ্যা প্রতি হেক্টরে ১২৯। রিপারিয়ান বনে প্রতি হেক্টরে ১০৩। আবার অস্ট্রেলিয়ার দক্ষিণাঞ্চলে এ সংখ্যা প্রতি হেক্টরে ১০০।
এক বছরে বৃষ্টির পরিমাণের উপর ভিত্তি করে সাভানাকে কয়েকটি ভাগে ভাগ করা যায়। পৃথিবীর ২০% অঞ্চল জুড়ে সাভানা অবস্থিত।
লাতিন শব্দ জুয়ানা থেকে শব্দটি ইংরেজি ভাষায় যুক্ত হয় ১৯৫৫ সালে। তবে মনে করা হয় শব্দটি স্প্যানিশ শব্দ সাবানা থেকে এসেছে। আর সাবানা শব্দটি স্প্যানিশ ভাষায় যুক্ত হয় তাইনো ভাষা থেকে।
উনিশ শতকে গ্রীষ্মমণ্ডলীয় সাভানা সম্পর্কে ধারণা লাভের আগে সাভানা বলতে বুঝানো হতো ঘাস, গুল্মজাতীয় বৃক্ষসহ নানারকম উদ্ভিদের সমষ্টিকে। কোপ্পেন জলবায়ু শ্রেণীকরণের ভিত্তি ছিল গাছ কীভাবে বৃষ্টি এবং তাপমাত্রার প্রভাবে বেড়ে ওঠে তার ওপর। এর ওপর ভিত্তি করেই গ্রীষ্মমণ্ডলীয় সাভানা সম্পর্কে ধারণা লাভ করা সম্ভব হয়।
নানারকম সাভানা দেখা হলেও প্রতিটি সাভানাতে দুটি ব্যাপারে মিল লক্ষ করা যায়। সারাবছর ধরে কম বেশি বৃষ্টি হওয়া এবং গ্রীষ্মকালীন দাবানল।
অস্ট্রেলিয়া এবং দক্ষিণ আমেরিকার সাভানার অনেক বৃক্ষ কেটে ফেলা হয়েছে। এবং এখনো কাটা হচ্ছে। উদাহারণস্বরূপ বলা যায়, বিগতবছরগুলোয় অস্ট্রেলিয়ায় প্রতি বছর চাষাবাদের জন্য ৪,৮০,০০০ হেক্টর সাভানার বৃক্ষ কেটে ফেলা হয়েছে। প্রায় বেশিরভাগ সাভানা অঞ্চলই নিশ্চিহ্ন হয়ে গেছে। যাও বাকি তা কাটার পরিকল্পনা লক্ষ্য করা যাচ্ছে।
বিশ্বের বিভিন্ন সাভানাতে অযাচিত কিছু উদ্ভিদের উপস্থিতি লক্ষ্য করা গেছে। এইসকল উদ্ভিদ সাভানাগুলোর ভিত্তি এবং বৈশিষ্ট্য সম্পূর্ণরূপে বদলে দিচ্ছে।
মানুষের মাধ্যমেই পরিবেশ দূষিত হয়। এর ফলে সৃষ্টি হয় গ্রীনহাউজ প্রতিক্রিয়া। এই গ্রীনহাউজ ইফেক্ট সাভানার গঠন এবং বৈশিষ্ট্য পরিবর্তনে যথেষ্ট ভূমিকা পালন করে।
গবাদিপশু সাভানায় চারণ করলে তারা সেখান থেকে ঘাস খায়। এর ফলে সাভানায় পরিবর্তন ঘটে। যেমন, মাটি থেকে পানি শোষণের বেলায় সাভানায় ঘাস এবং বৃক্ষের মধ্যে প্রতিযোগিতা চলে। কিন্ত পশু যখন মাটির উপরিতলের ঘাস খেয়ে ফেলে তখন পানি নিয়ে বৃক্ষ এবং ঘাসের মধ্যে প্রতিযোগিতা কমে যায়। ফলে বৃক্ষ খুব দ্রুত বেড়ে ওঠে যা সাভানার সাম্যবস্থায় বড় রকমের প্রভাব ফেলে। গো-চারণের ফলে সাভানায় অন্যান্য উদ্ভিদ বা আগাছা বেড়ে যেতে পারে। কারণ গবাদিপশু এমন কিছু উদ্ভিদ খেয়ে ফেলে যা সেই আগাছাগুলোকে প্রাকৃতিকভাবে প্রতিহত করতো। উদাহারণস্বরুপ বলা যায়, গবাদিপশু এবং ঘোড়া প্রিকলি আকাসিয়া এবং স্টাইলো উদ্ভিদগুলোর সংখ্যা বৃদ্ধি করে। এইভাবে উদ্ভিদের বৃদ্ধি সাভানার বাস্তুতন্ত্রে প্রভাব ফেলে।
বালাগঞ্জ থানা

বালাগঞ্জ থানা বাংলাদেশের সিলেট জেলার অন্তর্গত বালাগঞ্জ উপজেলার একটি থানা।
বৃহত্তর সিলেট জেলার বর্তমান ওসমানীনগর, বালাগঞ্জ, ফেঞ্চুগঞ্জ এবং রাজনগর উপজেলা নিয়ে ১৮৮২ খ্রিস্টাব্দে বালাগঞ্জ থানা (পুলিশ স্টেশন) গঠিত হয়। ১৯২২ খ্রিস্টাব্দে গেজেট নোটিফিকেশন নং ১৭৬ তাং ১০/০১/১৯২২ মূলে বর্তমান বালাগঞ্জ উপজেলা এলাকা নিয়ে বালাগঞ্জ থানা পূণর্গঠিত হয়।
বালাগঞ্জ উপজেলার ৬টি ইউনিয়নের প্রশাসনিক কার্যক্রম বালাগঞ্জ থানার আওতাধীন।
লিয়াকত আলী (ক্রিকেটার)

লিয়াকত আলী খান (; জন্ম: ২১ মে, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, করাচি, পাকিস্তান ইন্টারন্যাশনাল এয়ারলাইন্স ও সিন্ধু দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন লিয়াকত আলী।
১৯৭০-৭১ মৌসুম থেকে ১৯৯০-৯১ মৌসুম পর্যন্ত লিয়াকত আলী’র প্রথম-শ্রেণীর খেলোয়াড়ী জীবন চলমান ছিল। সবমিলিয়ে ১৭৩টি প্রথম-শ্রেণীর খেলায় অংশ নেন ও ৪৮৯ উইকেট দখল করেছিলেন।
সমগ্র খেলোয়াড়ী জীবনে পাঁচটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন লিয়াকত আলী। ১ মার্চ, ১৯৭৫ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৫ জুন, ১৯৭৮ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
সিন্দুরমতি তীর্থধাম

সিন্দুরমতি তীর্থধাম বাংলাদেশের কুড়িগ্রাম ও লালমনিরহাট জেলার সীমান্তে সিন্দুরমতি মৌজায় অবস্থিত একটি পবিত্র হিন্দু তীর্থস্থান। এটি সিন্দুরমতির দিঘি কেন্দ্র করে প্রতিষ্ঠিত । চৈত্র মাসের রাম নবমীর তিথিতে এখানে বিশাল মেলা বসে। সেদিন তীর্থযাত্রীরা এই ঐতিহাসিক দিঘিতে পুণ্যস্নান করে। ১৯৭৫ এ সরকারি উদ্যোগে এই দিঘি সংস্কারের সময় প্রাচীন কালের অনেক মুদ্রা ও মূর্তি পাওয়া যায় যা বর্তমানে জাতীয় যাদুঘরে সংরক্ষিত আছে।
কথিত আছে জনৈক হিন্দু জমিদার রাজ নারায়ন চক্রবর্তী সন্তান লাভের বাসনায় এই দিঘিটি খনন করেন। তার দুটি কণ্যা সন্তান হলে নাম রাখেন সিন্দুর ও মতি । কিন্তু খনন কাজ সম্পূর্ণ হওয়ার পর দেখা যায় জল উঠছে না। স্বপ্নাদেশ প্রাপ্ত হয়ে জমিদার রাম নবমীর দিনে পূজার আয়োজন করেন। পূজার আয়োজন করা হয় দিঘির ঠিক মাঝখানে। তার দুই মেয়ে সিন্দুর ও মতি সেখানে অবস্থান করছিল। পূজা সমাপ্ত হওয়ার আগেই হঠাৎ প্রবল বেগে জল উঠা শুরু হয় । সকলেই পাড়ে উঠলেও সিন্দুর ও মতি অথৈ জলে তলিয়ে যায় এবং দেবত্ব প্রাপ্ত হয়ে অমরত্ব লাভ করেছে। সেই থেকে এর নাম হয় সিন্দুরমতি।
সিন্দুরমতি দিঘিতে প্রতিষ্ঠিত মন্দির: 
প্রতি বছর চৈত্র মাসের রাম নবমী তিথিতে পুকুরটিতে বিরাট মেলা, পুণ্যস্নান ও অন্যান্য পূজা অর্চনা হয়ে থাকে। এই উপলক্ষে বাংলাদেশের বিভিন্ন অঞ্চল থেকে উল্লেখযোগ্য সংখ্যক হিন্দু পূণ্যার্থীর আগমনে এলাকাটি জাঁকজমকপূর্ণ হয়ে উঠে। পার্শ্ববর্তী দেশ ভারত থেকেও অনেক ভক্ত এই মেলায় যোগ দেয়।
প্রতিবছর কার্তিক মাসের সমাপ্তি দিবসে প্রাচীন ও ঐতিহ্যবাহী এই সিন্দুরমতির স্নান ঘাটে পুণ্য কার্তিক দীপোৎসব অনুষ্ঠিত হয়। এখানে একটি বৈদিক গ্রন্থাগার ও রয়েছে।
মিন নদী (সিচুয়ান)

মিন নদী বা মিন জিয়াং () হলো চীনের মধ‍্য সিছুয়ান প্রদেশে অবস্থিত একটি । এটি ঊর্ধ্ব ইয়াংৎসি নদীর একটি উপনদী যা ইবিনের সাথে মিলিত হয়। চীনের অভ্যন্তরে, এর উৎসসমূহের ব্যাপক অনুসন্ধানের আগে ঐতিহ্যগতভাবে এটিকে ইয়াংৎসি নদীর মূল অংশ হিসেবে বিবেচনা করা হতো । 
মিন নদী সাধারণত দক্ষিণ দিকে প্রবাহিত হয়।
এটি দক্ষিণ কেন্দ্রীয় সিছুয়ান থেকে শুরু হয়ে, পশ্চিমে কিংলাই পর্বত দ্বারা এবং পূর্বে মিন পর্বত দ্বারা সংক্ষিপ্ত হয়েছে। নদীটি লংমেন পর্বতমালার মধ্য দিয়েদুজিয়াংগেয়ানের কাছে সিছুয়ান অববাহিকায় প্রবেশ করে। সিছুয়ান অববাহিকার পশ্চিমতম অংশটি হলো ছেংতু, যা সিছুয়ান প্রদেশ দ্বারা দখলকৃত। ছেংতু সমভূমিটি মূলত পলিযুক্ত। ঐ অঞ্চলে প্রাচীন সেচ ব্যবস্থা এবং আধুনিক জিপিংপু বাঁধ অবস্থিত। মিন নদীর তীরে লেশান দানব বুদ্ধ নামের একটি বিশালাকায় মূর্তি নির্মিত আছে। এটি ৭১ মিটার উচ্চতাবিশিষ্ট এবং পাথরের তৈরী একটি মূর্তি, যা মৈত্রেয় বুদ্ধ এর প্রতি ইঙ্গিত করে।
১৯ শতকের কতিপয় পশ্চিমা লেখক মিনজিয়াং নদীর জন্য "ব্লু রিভার" বা "নীল নদী" নামটি স্থানীয় নাম হিসেবে ব্যবহার করেছেন। এর আগে স্থানীয় নাম চাইনিজ ছিল কিংশুই (清水,অর্থ. "পরিষ্কার পানি") এবং মিন নদীকে ইয়াংৎসির মূল অংশ মনে করা হত, যা ইউরোপিয়দের কাছে "ব্লু রিভার" বা "নীল নদী" পরিচিত ছিল। 
জীববিজ্ঞানী ডেং কিজিয়াং এর একটি জরিপের মাধ্যমে জানা গেছে যে, ১৯৫০ সালে পাওয়া যেত মাছের এমন ৪০ টি প্রজাতির মধ্যে শুধুমাত্র ১৬ টিই এখন মিন নদীতে পাওয়া যায়। সিচুয়ান তাইমেন নামের একটি সরক্ষিত প্রজাতির মাছ সম্পূর্ণ এক দশকের জন্য ওয়েনচুয়ানে দেখা যায় নি। আইসিইউএন এর মতে মিন নদীতে জলবিদ্যুৎ কেন্দ্র স্থাপন,ভূমিক্ষয় এবং বন উজাড় করার কারণে সিচুয়ান তাইমেনের অস্তিত্ব হুমকির মুখে পড়েছে।
আইনত সুরক্ষা থাকা সত্ত্বেও অবৈধভাবে মাছ আহরণের কারণেও প্রজাতিটি ক্ষতিগ্রস্ত হচ্ছে। সাম্প্রতিক গবেষণায় জানা গেছে যে, সিচুয়ান তাইমেন মাছের সংখ্যা গত তিন প্রজন্মের তুলনায় ৫০-৮০ শতাংশ হ্রাস পেয়েছে।
মিন নদীর তীরে অবস্থিত জল ব্যবস্থা প্ৰকল্পটি প্রকৌশলবিদ বি লিং কর্তৃক নির্মিত প্রাচীনতম জল ব্যবস্থা প্রকল্প, যা কিন রাজ্যের শক্তিকে প্রসারিত করতে এবং ছেংতু সমভূমিতে জনসংখ্যার গতি বাড়িয়ে তুলতে সাহায্য করে। এটি প্রায় ২,৩০০ বছর আগে নির্মিত হয়েছিল। পশ্চিমা শিক্ষাবিদদের মধ্যে জোসেফ নিধাম সর্বপ্রথম এর ইতিহাস নিয়ে গবেষণা করে। 
ওয়ারিং রাজ্যের আমলে,যারা মিন নদীর তীরে বসবাস করত তারা বার্ষিক বন্যা দ্বারা ক্ষতিগ্রস্ত হতো। কিন রাজ্যের গভর্নর সেচ প্রকৌশলবিদ বি লিং সমস্যাটি খতিয়ে দেখেন। বি লিং মিন নদীকে নিয়ন্ত্রণ করার জন্য দুজিয়ানগেয়ানের সেচ ব্যবস্থার নকশা করেন,কেননা মিন নদী হলো ইয়াংৎসি নদীর প্রধান ও দীর্ঘতম উপনদী।
প্রাথমিকভাবে জলবিদ্যুৎ শক্তির জন্য, মিন নদী খুব উন্নত হচ্ছে। ২০১৪ সালের মার্চ পর্যন্ত, মোট ২৭টি বাঁধ সম্পন্ন করা হয়েছে, নির্মানাধীন বা প্রকল্পিত রয়েছে। নিচে ঊর্ধ্বক্রম থেকে নিম্নক্রমে ঐ বাঁধগুলোর নাম দেয়া হলো।
অলফ্যাক্টরি স্নায়ু

অলফ্যাক্টরি স্নায়ু সাধারণত প্রথম করোটিক স্নায়ু বা কেবল CN I হিসেবে বিবেচিত হয়, যাতে ঘ্রাণ বাহী সংবেদী স্নায়ুতন্তু থাকে।      
অলফ্যাক্টরি রিসেপ্টর নিউরনের অন্তর্বাহী স্নায়ু তন্তু গন্ধ সংক্রান্ত স্নায়ু উদ্দীপনা কেন্দ্রীয় স্নায়ুতন্ত্রে ( ঘ্রাণ ) বহন করে। ভ্রূণীয় অনুনাসিক প্ল্যাকোড থেকে উদ্ভূত এই অলফ্যাক্টরি স্নায়ুটি অন্যান্য করোটিক স্নায়ুগুলোর তুলনায় কিছুটা ব্যতিক্রমধর্মী, কারণ এটি ক্ষতিগ্রস্ত হলে কিছুটা পুনরুৎপাদিত হতে সক্ষম। অলফ্যাক্টরি স্নায়ু একটি সংবেদী স্নায়ু এবং নাসা গহ্বরের উপরের অংশে অলফ্যাক্টরি মিউকোসা থেকে উৎপন্ন হয়। অলফ্যাক্টরি মিউকোসা থেকে, স্নায়ুটি (আসলে অনেকগুলো ছোট ছোট স্নায়ুগুচ্ছ) এথময়েড অস্থির ক্রিব্রিফর্ম প্লেট অতিক্রম করে মস্তিষ্কের পৃষ্ঠে পৌঁছায়। এখানে স্নায়ুগুচ্ছ অলফ্যাক্টরি বাল্বের মধ্যে প্রবেশ করে এবং সেখানে সাইনাপস গঠন করে; বাল্বগুলো থেকে (প্রতি দিকে একটি) ঘ্রাণ সংক্রান্ত তথ্য অলফ্যাক্টরি ট্রাক্টের মাধ্যমে মস্তিস্কে সঞ্চারিত হয়। অলফ্যাক্টরি স্নায়ুগুচ্ছ মৃতদেহের মস্তিষ্কে দৃশ্যমান হয় না কারণ সেগুলো অপসারণের পরে বিচ্ছিন্ন হয়ে যায়। 
অলফ্যাক্টরি স্নায়ুর বিশেষায়িত অলফ্যাক্টরি রিসেপ্টর নিউরনগুলো নাসা গহ্বরের উপরের অংশের অলফ্যাক্টরি মিউকোসাতে অবস্থিত। অলফ্যাক্টরি এপিথেলিয়াম থেকে অলফ্যাক্টরি বাল্ব পর্যন্ত প্রসারিত বহুসংখ্যক সংবেদী স্নায়ু তন্তু নিয়ে অলফ্যাক্টরি স্নায়ু গঠিত হয়, ক্রিব্রিফর্ম প্লেটের অনেকগুলো ছিদ্রের মধ্য দিয়ে প্রবাহিত হয়, এথময়েড অস্থির একটি চালনি সদৃশ কাঠামো।
অলফ্যাক্টরি রিসেপ্টর নিউরনের অন্তর্বাহী স্নায়ু তন্তু গন্ধ সংক্রান্ত স্নায়ু উদ্দীপনা কেন্দ্রীয় স্নায়ুতন্ত্রে (ঘ্রাণশক্তি) বহন করে।
এই স্নায়ুর ক্ষতি হলে হালকা সমস্যা কিংবা পুরপুরি ঘ্রাণহানি হয়ে যেতে পারে। অলফ্যাক্টরি স্নায়ুর কার্যকারিতা খুব সহজেই পরীক্ষা করা যায়। এর জন্য প্রয়োজন শুধু প্রতিটি নাসারন্ধ্রের সামনে তীব্র কটু গন্ধযুক্ত কোন কিছু শুঁকানো। যদি গন্ধ টের পাওয়া যায়, তবে ধরে নেওয়া যেতে পারে যে স্নায়ুগুলো ঠিক আছে। অন্যদিকে, গন্ধ টের না পাওয়ার বেশ কয়েকটি কারণের মধ্যে কেবল একটি কারণ হচ্ছে স্নায়ুটির কার্যকারিতা নষ্ট হয়ে যাওয়া। বর্তমানে বাজারে অলফ্যাক্টরি টেস্টিং প্যাকেট পাওয়া যায়, যাতে তীব্র গন্ধ মেশানো কার্ড থাকে এবং প্রত্যেকটি গন্ধের প্রতি রোগীর প্রতিক্রিয়া ঠিকঠাকভাবে নির্ধারণ করা যায়।
অলফ্যাক্টরি স্নায়ুর ক্ষত হতে পারে ভোঁতা কোন কিছু দিয়ে আঘাত পাওয়ার ফলে, যেমন ঘাত-প্রতিঘাত আঘাত (Coup contrecoup injury), মেনিনজাইটিস এবং মস্তিষ্কের ফ্রন্টাল লোবের টিউমারের কারণে। এসবের কারণে প্রায়শই স্বাদ এবং গন্ধের হ্রাস পায়। অলফ্যাক্টরি স্নায়ুর ক্ষতগুলি অনুনাসিক এপিথিলিয়ামের ব্যথা অনুভবের ক্ষমতা হ্রাস করে না। এর কারণ হল অনুনাসিক এপিথেলিয়াম থেকে ব্যথা অলফ্যাক্টরি নার্ভ দিয়ে কেন্দ্রীয় স্নায়ুতন্ত্রে বাহিত হয় না- বরং ট্রাইজেমিনাল স্নায়ু দ্বারা কেন্দ্রীয় স্নায়ুতন্ত্রে বাহিত হয়।
ঢাকা টুপি

ঢাকা টুপি () বা নেপালী টুপি ঢাকাই কাপড়ের তৈরি এক ধরনের টুপি, যা নেপালে বেশ জনপ্রিয়। এটি নেপালের একটি ঐতিহ্যবাহী পোশাক।
"ঢাকা টুপি"র শাব্দিক অর্থ হল ঢাকাই কাপড়ের তৈরি শিরাবরণ। এগুলো ঢাকা থেকে আমদানি করা "ঢাকাই কাপড়" নামক একধরনের সুতি কাপড় দ্বারা তৈরি করা হত।
ঢাকা টুপি ছিল নেপালি জাতীয় পোশাকের একটি অংশ এবং নেপালি জাতীয়তার প্রতীক। রাজা মহেন্দ্রর শাসনামলে (অর্থাৎ, ১৯৫৫ থেকে ১৯৭২ সালের মধ্যে) এটি জনপ্রিয় হয়ে ওঠে। এসময় পাসপোর্ট ও অন্যান্য সরকারি কাজে ঢাকা টুপি পরিহিত ছবি ব্যবহার করা বাধ্যতামূলক করা হয়। "দশৈং" (বিজয়া দশমী) এবং "তিহার" (দীপাবলী) উৎসবে এ টুপি উপহার দেওয়ার রীতি প্রচলিত আছে। সরকারি কর্মকর্তাগণ জাতীয় পোশাকের অংশ হিসেবে এটি পরিধান করে থাকেন। রাজা মহেন্দ্রর আমলে সিংহ দরবারের কাছে ঢাকা টুপি ভাড়া দেওয়া হত।
নেপালি সংস্কৃতিতে ঢাকার পোশাকের প্রভাব না থাকলেও ঢাকা টুপি নেপালী সমাজ ও সংস্কৃতির এক অবিচ্ছেদ্য অংশ হয়ে উঠেছে। বর্তমানে অনেক নেপালী নিয়মিত এ টুপি পরিধান করেন, আবার অনেকে শুধু বিশেষ সাংস্কৃতিক অনুষ্ঠানেই এটি ব্যবহার করেন।
ফেঞ্চুগঞ্জ থানা

ফেঞ্চুগঞ্জ থানা বাংলাদেশের সিলেট জেলার অন্তর্গত ফেঞ্চুগঞ্জ উপজেলার একটি থানা।
১৯২২ সালের ১০ জানুয়ারি তিনটি ইউনিয়ন নিয়ে ফেঞ্চুগঞ্জ থানা প্রতিষ্ঠিত হয়।
ফেঞ্চুগঞ্জ উপজেলার ৫টি ইউনিয়নের প্রশাসনিক কার্যক্রম ফেঞ্চুগঞ্জ থানার আওতাধীন।
লায়ন্স স্কুল এন্ড কলেজ, সৈয়দপুর

লায়ন্স স্কুল এন্ড কলেজ, সৈয়দপুর নীলফামারীর সৈয়দপুরে অবস্থিত। এটি একটি বেসরকারি শিক্ষাপ্রতিষ্ঠান। সৈয়দপুরের স্বনামধন্য শিক্ষাপ্রতিষ্ঠানের মধ্যে এটি একটি। দিনাজপুর শিক্ষাবোর্ডের অধীন এই প্রতিষ্ঠানে মাধ্যমিক শিক্ষা কার্যক্রম চালু রয়েছে।
২০০১ সালে এই প্রতিষ্ঠানটি প্রতিষ্ঠিত হয়। প্রতিষ্ঠার শুরু থেকে প্লে থেকে দশম শ্রেনী পর্যন্ত পাঠ্যেক্রম চালু করা হয়। পরে তা উচ্চমাধ্যমিককে পরিবর্তন করা হয়। লায়ন্স স্কুল এন্ড কলেজ,সৈয়দপুর শিক্ষা, সহ-পাঠ্যক্রম কার্যক্রম, গবেষণা এবং বৃত্তিবৃদ্ধির মাধ্যমে সম্প্রদায়গুলোকে বৌদ্ধিক, সামাজিক, সাংস্কৃতিক এবং অর্থনৈতিক সুবিধা প্রদান করতে প্রতিশ্রুতিবদ্ধ। আমাদের স্কুল ও কলেজ বাংলাদেশের জাতীয় শিক্ষাব্যবস্থায় বিশ্বমানের শিক্ষা এবং গবেষণা সরবরাহ করছে। প্রতিষ্ঠাকালে ছাত্র এবং শিক্ষক সংখ্যা ছিলো যথাক্রামে ৫০০ এবং ৬০ জন।
এর অবস্থান সৈয়দপুর ক্যান্টমেন্ট সড়কের উত্তর পাশে এবং সৈয়দপুর শহরে অবস্থিত।
এ প্রতিষ্ঠানে রয়েছে উন্নত ও আধুনিক অবকাঠামোগত সুবিধাদি। প্রতিষ্ঠানের ছয়টি ভবন রয়েছে। ছয়টির মধ্যে একটি ভবনে রয়েছে স্কুল লাইব্রেরি এবং পদার্থ, রসায়ন, জীববিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার